කොරෝනා වෛරසය ආසාදනය වූ නාවික හමුදා සාමාජිකයින් 855 දෙනා අතරින් 488 දෙනෙකු මේ වනවිට සම්පූර්ණයෙන්ම සුවය ලබා තිබෙනවා.එමෙන්ම, කොවිඩ් 19 ගෝලීය වසංගතය හේතුවෙන් එංගලන්තයේ රැඳී සිටි ශ්‍රී ලාංකිකයන් 278 දෙනෙකු රැගත් ශ්‍රී ලංකන් ගුවන් සේවයට අයත් විශේෂ ගුවන් යානයක් ලන්ඩන් නුවර සිට අද අලූයම කටුනායක ගුවන් තොටුපල වෙත පැමිණියා.අළුයම 2.51 ට පමණ යූ.එල්. 504 දරණ මෙම විශේෂ ගුවන් යානය කටුනායක ගුවන් තොටුපලට පැමිණි බවයි හිරු ගුවන් තොටුපල වාර්තාකරු සඳහන් කළේ.මේ අතර ඉන්දියාවේ කොරෝනා වෛරස් වසංගතය ඉදිරි මාස දෙකත් තුනත් අතර කාලය තුළ උපරිම මට්ටමට පැමිණෙනු ඇතැයි සමස්ත ඉන්දීය වෛද්‍ය විද්‍යා ආයතනයේ අධ්‍යක්ෂ වෛද්‍ය රන්දීර් ගුලේරියා පවසනවා.